ประกาศกระทรวงการคลัง

ว่าด้วยการแต่งตั้งเจ้าพนักงาน (ฉบับที่  ๗๗)

เรื่อง แต่งตั้งเจ้าพนักงานประเมินตามประมวลรัษฎากร

อาศัยอำนาจตามความในมาตรา ๔ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๐) พ.ศ. ๒๕๑๓ รัฐมนตรีว่าการกระทรวงการคลัง  
ประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

ข้อ ๑ ให้บุคคลซึ่งเป็นพนักงานหรือลูกจ้างของนายนัทธวัฒน์ ปลื้มปิยาภรณ์ เป็นเจ้าพนักงานประเมินตามมาตรา ๑๖ แห่งประมวลรัษฎากร เฉพาะการดำเนินงานในส่วนที่เกี่ยวข้องกับการปฏิบัติงานตามสัญญาจ้างบุคลากรถ่ายภาพแบบและบันทึกข้อมูลแบบแสดงรายการภาษีเงินได้บุคคลธรรมดาและภาษีเงินได้นิติบุคคล สัญญาเลขที่ ๕/๒๕๖๗ ซึ่งทำขึ้นเมื่อวันที่ ๑๕ มกราคม พ.ศ. ๒๕๖๗ ทั้งนี้ บุคคลดังกล่าวต้องได้รับอนุญาตจากอธิบดีกรมสรรพากร

ข้อ ๒ ประกาศนี้ให้เริ่มใช้บังคับตั้งแต่วันที่ ๑๖ มกราคม พ.ศ. ๒๕๖๗ เป็นต้นไป

ประกาศ ณ วันที่  ๗  มีนาคม  พ.ศ. ๒๕๖๗

จุลพันธ์ อมรวิวัฒน์

(นายจุลพันธ์ อมรวิวัฒน์)

รัฐมนตรีช่วยว่าการฯ ปฏิบัติราชการแทน

รัฐมนตรีว่าการกระทรวงการคลัง